Skalné rytiny v Tanume

Skalné rytiny v Tanume (švéd. Hällristningsområdet aj Tanum) je súbor petroglyfov v blízkosti švédskej obce Tanumshede v provincii Västra Götaland na polceste medzi Oslom a Göteborgom. Od roku 1994 sú zapísané na zozname svetového dedičstva UNESCO. Rytiny sú jedinečnou umeleckou pamiatkou vďaka ich vysokému množstvu a pestrosti motívov (ľudia, zvieratá, zbrane, lode a ďalšie symboly). Odhaľujú život a vieru ľudí obývajúcich škandinávsky región v dobe bronzovej. Ich pozoruhodnosť spočíva v ich veľkom počte a vynikajúcej kvalite a zachovalosti. V porovnaní s inými podobnými lokalitami sú rytiny v Tanume výnimočné vďaka tomu, že ich pravdepodobným účelom bolo odovzdávať posolstvo o živote a kozmológii autorov, čo potvrdzuje ich úlohu ako miest konania bohoslužieb a uctievania kultu. Galéria Referencie Iné projekty Commons ponúka multimediálne súbory na tému Skalné rytiny v Tanume Externé odkazy Scandinavian Society for Prehistoric Art Archivované 2007-09-27 na Wayback Machine Luukkonen, Ismo: Scandinavian Rock Art Numerous photos Felsritzungen Tanum Zdroj Tento článok je čiastočný alebo úplný preklad článku Skalní rytiny v Tanum na českej Wikipédii.